# விக்கிப்பீடியா:ஆலமரத்தடி/தொகுப்பு69

## இரண்டில் ஒன்று

தமிழ் விக்கிப்பீடியாவில் பல இடங்களில் இருவகையாய் எழுதப்பட்டுள்ளது. இரண்டு உதாரணங்களை மட்டும் இங்கு தருகிறேன்.  
உதாரணம் 1. அங்கு சென்று என சந்திப்பிழையோடும் உள்ளது. அங்குச் சென்று என சரியாகவும் உள்ளது.  
உதாரணம் 2. பழைமை என்பது ஒலிக்கும் போது ஐகாரக்குறுக்கம் அடைந்து பழமை என ஒலிக்கப்படுகிறது. (பனை மரம் --> பனமரம்) விக்கிப்பீடியாவில் பல இடங்களில் பழமை என்றே பயன்படுத்தப்பட்டுள்ளது.  
முதல் உதாரணத்தில் அங்குச் சென்று என்பதே சரி என்பதில் எவருக்கும் மாற்றுக் கருத்து இருக்க முடியாது. இரண்டாம் உதாரணம் குறித்து மற்ற பயனர்கள் கருத்தை வேண்டுகிறேன்.  
அத்துடன் ஒருமித்த கருத்தேற்படுமாயின் தானியங்கி மூலம் திருத்தங்களை மேற்கொள்ளலாம் எனும் கருத்தையும் முன்வைக்கிறேன்.--மரு. பெ. கார்த்திகேயன் (karthi.dr) 09:34, 1 பெப்ரவரி 2012 (UTC)  
: பழைமை என்பதே சரியானது. திருக்குறளிலும் கூட 81ஆவது அதிகாரத்தில் பழைமை என்ற சொல்லே பயன்படுத்தப்பட்டுள்ளது. --மதனாஹரன் 11:35, 1 பெப்ரவரி 2012 (UTC)
::ஆம் பழைமை என்பதும் பனைமரம் என்பதுமே சரி. பழமை என்றால் காய் நிலையில் இருந்து பழமான பழத்தின் தன்மை என்பது போல் பொருள் வரக்கூடும். ஆனால் ஏதேனும் இலக்கண அமைதி கூறுவார்களா என்று தெரியவில்லை. பரவலாக அடிக்கடி செய்யும் பிழை என்று ஒரு பட்டியல் இட்டு சிறுகச் சிறுக திருத்தி வந்தால் சீராகும். இரு பெரும் தொகுதியாக வெளியிட்ட World Book Dictionary ஆங்கில அகரமுதலியில் இப்படி அடிக்கடி செய்யும் எழுத்துப்பிழை என்றே ஒரு பட்டில் தந்து இருக்கின்றார்கள். தமிழிலும் நன்கு தமிழறிந்தவர்கள் பலர் ஊடகங்களிலும் தனி நூலாகவும் வெளியிட்டுள்ளார்கள். நாம் பின்பற்ற முனைந்தால் நல்லது. --செல்வா 11:53, 1 பெப்ரவரி 2012 (UTC)  
:::அங்கு**ச்** சென்று, அங்கு**ப்** போய் போன்றவை தவறு என்றே நினைத்துக் கொண்டிருக்கிறேன். தமிழ் முறையாகக் கற்றதில்லை என்பதால் இலக்கண விளக்கம் சொல்லத் தெரியவில்லை. கோபி 12:23, 1 பெப்ரவரி 2012 (UTC)  
கருத்தளித்த பேராசிரியர், மதனாஹரன், கோபி ஆகியோருக்கு நன்றி. பயனர் கோபி அவர்களுக்கு -வல்லின ஒற்று மிகும் மற்றும் மிகா இடங்கள்  
பிற பயனர்கள் கருத்தினைக் குறிப்பாகத் தானியங்கி மூலம் திருத்துவது குறித்தான கருத்தையும் வேண்டுகிறேன்.
(தானியங்கியில் திருத்தும் போது உள்ளடக்கம் பல கட்டுரைகளிலும் மாற்றப்படுவதால் பெரும்பாலான பயனர்களின் கருத்து அவசியம் என நினைக்கிறேன்.) --மரு. பெ. கார்த்திகேயன் (karthi.dr) 13:46, 1 பெப்ரவரி 2012 (UTC)
::இது தொடர்பானவற்றிக்கு இங்கும், இங்கும் காணவும். -- மாகிர் 14:30, 1 பெப்ரவரி 2012 (UTC)  
::: வல்லெழுத்து மிகும் இடம், மிகா இடம் இணைப்புக்கு நன்றி கார்த்தி. அப்பக்கத்தில் உள்ள எடுத்துக்காட்டுக்கள், விதிகளில் **அங்கு, எங்கு, இங்கு** ஆகியவற்றின் பின்னர் வல்லினம் மிகும் என்பது எனக்கு புதிய செய்தி. (மனம் நம்ப மறுக்கிறது:) ) நன்றி. கோபி 15:35, 1 பெப்ரவரி 2012 (UTC)  
:கார்த்தி, என்னைச் செல்வா என்றே அழையுங்கள். இங்கே நாம் யாவரும் உடன்பங்களிக்கும் தோழர்களே. பேராசிரியர் தெய்வசுந்தரம் அவர்கள் மிகச்சிறந்த சொல்திருத்தி ஒன்றைச் செய்திருக்கின்றார். இது பயர்பாக்ஃசு (firefox) போன்ற உலாவிகளில் நீட்சியாகப் பயன்படுத்த முடியும் (நான் பயன்படுத்தியது இல்லை). மிகப்பெரும்பாலான இடங்களில் ஒற்று மிகும்-மிகா இடங்கள் தெளிவாகவே உள்ளன. சில இடங்களில் சிறு குழப்பம் அல்லது இரண்டையும் (மிகுதல்-மிகாதல்) ஏற்கும் தன்மை உண்டு (அதற்கான அமைதிகளும் கூறுவர்). புள்ளிவைத்த எழுத்து ("ஒற்று") மிகும் இடங்களில் சில:
:*"பழத்தை", "அறிவை", போன்ற இரண்டாம் வேற்றுமையாகிய ஐ வரும் இடங்கள் (பழத்தை**ப்** பறித்தான், அறிவை**ப்** பெற்றான்) ,
:*நான்காம் வேற்றுமையாகிய கு வரும் இடங்கள், (எனக்கு**த்** தெரிந்த, அவனுக்கு**ப்** பிடித்த),
:*"-ஆக", "-ஆய்" போன்று முடியும் சொற்களில் மிக வேண்டும் (புதிதாக*க்* கண்டுபிடித்தான்)
:என்று இப்படி ஒரு 4-5 வகைகள் தெரிந்து வைத்து முயன்றாலே பெரும்பாலான இடங்களில் பிழைகளைக் குறைக்கலாம். ஆனால் இந்த ஒற்று மிகும்-மிகா இடங்களின் விதிகள், 30-40 என்று நுணுக்கமாக உள்ளன. தமிழில் ஓரளவுக்குக் கடினமான ஒன்று இந்த ஒற்றுப்பிழைகள் தாம்.
--செல்வா 14:51, 1 பெப்ரவரி 2012 (UTC)  
தங்கள் கருத்துகளுக்கு நன்றி பேரா. செல்வா.(நீங்கள் பொதுவனாரை மரியாதையுடன் விளிப்பது போன்றதே நான் தங்களை விளிப்பதும்) வல்லின ஒற்று மிகும் மற்றும் மிகா இடங்கள் பக்கத்தில் மேலும் உள்ளடக்கம் சேர்க்க வேண்டியிருப்பின் சேர்க்கலாம். யாருக்கும் மறுப்பில்லையேல் ஒரு வாரம் கழித்து அங்கு சென்று என்பதை விக்கிப்பீடியா **கட்டுரைகளில் மட்டும்** அங்குச் சென்று என மாற்ற இயக்கத்தில் உள்ள தானியங்கியின் பேச்சுப்பக்கத்தில் கோரிக்கை வைக்கலாம். வரும் காலங்களில் இது போன்ற கோரிக்கைகளை பயனர் மாகிர் குறிப்பிட்ட பக்கத்தின் பேச்சுப் பக்கத்தில் இட்டு ஆலமரத்தடியில் ஒரு செய்தி தந்து விடலாம் என எண்ணுகிறேன். நன்றி! --மரு. பெ. கார்த்திகேயன் (karthi.dr) 15:47, 1 பெப்ரவரி 2012 (UTC)  
:ஒரு விளக்கம்: பழைமை என்பதன் பொருள் **பழைமை பாராட்டுவது என்னவென்றால், பழகிய நண்பர்கள், தங்களின் உறவை அழியாமல் பாதுகாப்பதுதான்.** அது ancient என்று பொருள் தராது. அதன் தமிழ்ச் சொல் பழமை ஆகும். இது மா. நன்னன் அவர்களால் அவரது நூல்களிலும் ஒரு முறை மக்கள் தொலைக்காட்சியிலும் எடுத்தியம்பப்பட்டுள்ளது. அதன், பொருளை பலரும் ancient என்றே உணர்ந்துள்ளனர். எனவே, அதனை மாற்றுவது சரியாக இராது. --<span>&nbsp;**சூர்யபிரகாஷ்**&nbsp; </font></span> **<sup><small>உரையாடுக</small></sup>** 17:37, 1 பெப்ரவரி 2012 (UTC)  
எனது சிறு கருத்து: நன்னூலின் படி ஒரு வாரத்தையின் இறுதியில் உயிரெழுத்து (பிரித்தால்) வந்தால் கசதப மிகும் என்றுதான் நான் படித்தாக ஞாபகம். மேலும் வல்லின ஒற்று மிகும் மற்றும் மிகா இடங்கள் பக்கத்தில் உயிரெழுத்து பற்றி குறிப்பிடப்படவில்லை என நினைக்கிறேன்...மேலும் விவரங்களுக்கு இது பற்றிய அனைத்து விதிகளும் விளக்கங்களும் கூறப்பட்டுள்ளன..இதனை வல்லின ஒற்று மிகும் மற்றும் மிகா இடங்கள் பக்கத்தில் இணைத்தால் நன்றாக இருக்கும் என நினைக்கிறேன்--shanmugam 18:01, 1 பெப்ரவரி 2012 (UTC)
:பழைய என்றால் "old" (பொதுவாக "ancient") என்றும் கொள்ளலாம். *பழையன கழிதலும் புதியன புகுதலும்* என்பது புகழ்பெற்ற நன்னூல் குறிப்பு அல்லவா? பழையது என்பது முந்தைய நாள்களின் சோறு. பழையோள் என்பது தொல்முது காலத்தில் இருந்த பெண் தெய்வமாகத் தமிழ் கூறும். நாள்பட புளித்த கள்ளுக்குப் பழை என்று பெயர். பழைமை = தொன்மை. (கழக அகராதி பார்க்கவும்). பழையர் கள்விற்போர். பழ, பழகு, பழுது, பழம் ஆகிய யாவுமே ஒரே வேரடிப்பொருள் கொண்டவை. பழி என்பதற்கும் அடிவேரில் தொடர்புண்டு. பழைமை = தொன்மை என்பதில் ஐயம் வேண்டாம். தமிழறிஞர் மா. நன்னன் அவர்கள் என்ன சொன்னார்கள் என்பது எனக்குத் தெரியாது. அவர் சொல்லியதைத் துல்லியமாக அறிய ஆவல். --செல்வா 18:43, 1 பெப்ரவரி 2012 (UTC)
::* பழைமை என்பதே சரி.
::*பனை என்ற சொல் முன் க ச த ப வருமாயின் பனை என்பதில் உள்ள ஐகாரம் கெட்டு அம் சாரியைப் பெற்று மாற்றமடையும்;
: சான்று  
::பனை+கொடி = பன்+கொடி=பன்+அம்+கொடி= பனங்கொடி (பனந்திரள், பனம்பழம் என்பதும் இவ்வாறே) ஆனால் மரப் பெயரான பனைமரம் என்பதே சரி.--Parvathisri 19:41, 1 பெப்ரவரி 2012 (UTC)
:ஒற்றுப்பிழைகள் தவறிச் செய்வன;திருத்துவதில் தப்பே கிடையாது. (மக்கள் திலகம் வாயிலாக வாலியின் பாடல் "தவறு என்பது தவறிச் செய்வது; தப்பு என்பது தெரிந்து செய்வது" நினைவில் நிற்கிறது ;)) முதலில் தலைப்புகளில் உள்ள ஒற்றுப்பிழைகளை களைவது தலையாயது ஆகும்.--மணியன் 08:36, 2 பெப்ரவரி 2012 (UTC) --shanmugam 08:47, 2 பெப்ரவரி 2012 (UTC)  
அங்குச் சென்று என்பதே சரியான வழக்கு... ஆனாலும் இன்றைய காலத்தில் அவ்வாறு எழுதுவது குறைவு. அதனையும் கருத்தில் கொண்டு முடிவு எடுத்தால் நன்று. கூகுள் தேடலில் "அங்கு சென்று" என்பதற்கு ஏறத்தாழ 102000 முடிவுகளும் "அங்குச் சென்று" என்பதற்கு ஏறத்தாழ 2700 முடிவுகளும் கிடைத்துள்ளன. --மதனாஹரன் 10:12, 2 பெப்ரவரி 2012 (UTC)
:இலக்கணம் என்பது எல்லா காலத்துக்கும் ஒன்று தான். பரவலான பிழைகள் புதிய இலக்கணம் ஆகா :) எனவே, தற்காலத் தமிழ் நடையில் இருந்து வெகுவாக விலகி நிற்காமல் இயன்ற அளவு இலக்கணத்தைப் பின்பற்ற முயல்வோம். குறுந்தட்டுத் திட்டத்துக்கு உரை திருத்தி வருவோர் பலரும் தமிழ் விக்கிப்பீடியாவில் காணப்படும் பொதுவான பிரச்சினைகளை இனங்கண்டிருக்கலாம். இவற்றை விக்கிப்பீடியா பேச்சு:உரை திருத்தும் திட்டம், விக்கிப்பீடியா பேச்சு:நடைக் கையேடு பக்கங்களில் குறித்து வந்தால், ஒற்றுப் பிழைகளை மட்டுமல்லாது தேவைப்படும் அனைத்துத் துப்புரவுப் பணிகளையும் ஒட்டு மொத்தமாக அணுகலாம்.--இரவி 08:57, 5 பெப்ரவரி 2012 (UTC)